# சுங்கை ஜெர்னே எம்ஆர்டி நிலையம்


**சுங்கை ஜெர்னே எம்ஆர்டி நிலையம்** (ஆங்கிலம்: *Sungai Jernih MRT Station*; மலாய்: *Stesen MRT Sungai Jernih*) என்பது மலேசியா, சிலாங்கூர், காஜாங் புறநகர் பகுதிகளுக்குச் சேவை வழங்கும் ஒரு விரைவுப் போக்குவரத்து (**MRT**) தொடருந்து நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.  

இந்த நிலையம் &nbsp;*(Cheras–Kajang Expressway)* செராஸ்–காஜாங் விரைவுச்சாலை; மற்றும் &nbsp;(**SILK**) காஜாங் பரவல் இணைப்பு விரைவுச்சாலைக்கு அமைந்துள்ளது. காஜாங் சிறப்பு மருத்துவமனை *(KPJ Kajang Specialist Hospital)* மற்றும் உலு லங்காட் மாவட்ட கல்வித் துறை *(Hulu Langat Education Department)* ஆகியவை நிலையத்தின் அருகில் அமைந்துள்ளன.  

நிலையக் கட்டுமானத்தின் போது, ​​இந்த நிலையம் முதலில் தற்காலிகமாக சவுஜானா இம்பியான் *(Saujana Impian MRT Station)* என்றும்; பின்னர் சுங்கை கந்தான் *(Sungai Kantan MRT Station)* என்றும் பெயரிடப்பட்டது. நிலையத்திற்கு அருகிலுள்ள சவுஜானா இம்பியான் *(Saujana Impian)*; மற்றும் கம்போங் சுங்கை கந்தான் *(Kampung Sungai Kantan)* கிராமங்களின் பெயரால் நிலையத்திற்குப் பெயரிடப்பட்டது. பின்னர் பெயர் மாற்றம் செய்யப்பட்டது. இந்த நிலையம் காஜாங் நகர மையத்திற்குச் சேவை செய்யும் இரண்டு நிலையங்களில் ஒன்றாகும்; மற்றொன்று காஜாங் அரங்க எம்ஆர்டி நிலையம் ஆகும்.  

சுங்கை ஜெர்னே எம்ஆர்டி நிலையத்தில் 508 வாகன நிறுத்துமிடங்கள்; மற்றும் 49 விசையுந்து நிறுத்துமிடங்கள் கொண்ட மூடப்பட்ட தரிப்பிடம் உள்ளது.  

## காஜாங் வழித்தடம்
**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.  

கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.  

## பொது

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் மியூசியம் நெகாரா எம்ஆர்டி நிலையம் - காஜாங் தொடருந்து நிலையம் வரையில் கட்டப்பட்ட 19 நிலையங்களில் சுங்கை ஜெர்னே எம்ஆர்டி நிலையமும் ஒன்றாகும்; 17 சூலை 2017-ஆம் திகதி திறக்கப்பட்டது. சுங்கை ஜெர்னே எம்ஆர்டி நிலையம் உயர்த்தப்பட்ட நிலையம் ஆகும். இந்த நிலையம் காஜாங் புறநகர்ப் பகுதிகளுக்குச் சேவை செய்கிறது.  

## நிலைய அமைப்பு
இந்த நிலையம், காஜாங் எம்ஆர்டி வழிதடத்தின் பெரும்பாலான உயர்மட்ட நிலையங்களைப் போலவே (முனையம் மற்றும் நிலத்தடி நிலையங்கள் தவிர) அமைப்பையும் வடிவமைப்பையும் கொண்டுள்ளது. மேல் தளத்தில் நடைமேடை உள்ளது.  

இரட்டை வழித்தடங்களிலும் இரண்டு பக்க நடைமேடைகள் உள்ளன; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகளும் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.  

**<small>பக்க நடைமேடை</small>**

| **L1** | **இணைப்புவழி** | கட்டண வாயில்கள், பயணச்சீட்டு இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள், பாதசாரி மேம்பாலம் (→) நுழைவாயில் C |  |
| --- | --- | --- | --- |
| **G** | **தரை மட்டம்** | நுழைவாயில் A (செராஸ் சாலை/கோலாலம்பூருக்கு); நுழைவாயில் B (காஜாங் சிறப்பு மருத்துவமனை/காஜாங் நகரத்திற்கு) (→) தனியார் வாடகை ஊர்திகள் நிறுத்துமிடம் (→) செராஸ் சாலை (→) கேபிஜே காஜாங் சிறப்பு மருத்துவமனை | } |

## வெளியேறும் வழிகள் - நுழைவாயில்கள்
சுங்கை ஜெர்னே எம்ஆர்டி நிலையம் அமைந்துள்ள செராஸ் சாலையின் இருபுறமும் இரண்டு நுழைவாயில்கள் உள்ளன. நிலையத்திற்கு அடுத்ததாக அமைந்துள்ள பல மாடி வாகன நிறுத்துமிடத்திற்கு நேரடியாக உயர்த்தப்பட்ட நடைபாதையும் உள்ளது.  

| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | **செராஸ் சாலை** மேற்குப் பகுதி | கம்போங் சுங்கை ஜெர்னே, பேருந்து நிறுத்தம் (கோலாலம்பூர்) |  |
| **<span>B</span>** | **செராஸ் சாலை** கிழக்குப் பகுதி | ஊட்டி பேருந்து நிறுத்தம் (→) பல மாடி வாகனங்கள் நிறுத்துமிடம் (→) பேருந்து நிறுத்தம் (→) (காஜாங்) (→) காஜாங் சிறப்பு மருத்துவமனை (→) கம்போங் சுங்கை கந்தான் |  |
| **<span>வாகனங்கள் நிறுத்துமிடம்</span>** | பல மாடி வாகனங்கள் நிறுத்துமிடம் | } |  |

## பேருந்து சேவைகள்
**சுங்கை ஜெர்னே எம்ஆர்டி நிலையத்தின் பேருந்து சேவைகள்**

| - | சுங்கை ஜெர்னே எம்ஆர்டி நிலையம் | சௌஜானா இம்பியான் | லோட்டஸ் காஜாங் (→) பெர்சியாரான் சௌஜானா இம்பியான் (→) பெர்சியாரான் இம்பியான் பெர்டானா | } |
| --- | --- | --- | --- | --- |

## பிற பேருந்து சேவைகள்
சுங்கை ஜெர்னே எம்ஆர்டி நிலையம் வேறு சில பேருந்து சேவைகளுக்கான அணுகலையும் வழங்குகிறது.  

**சுங்கை ஜெர்னே எம்ஆர்டி நிலையம்**

| ரேபிட் கேஎல் | காஜாங் நிறுத்தம் | லெபோ புடு முனையம் | ரேக்கோ சென்ட்ரல் (→) காஜாங் நகரம்

காஜாங் அரங்க எம்ஆர்டி நிலையம்

சுங்கை ஜெர்னே எம்ஆர்டி நிலையம்

புக்கிட் டுக்குங் எம்ஆர்டி நிலையம்

தாமான் கோனாட் எம்ஆர்டி நிலையம்

தாமான் மிடா எம்ஆர்டி நிலையம்

மலூரி நிலையம் | பேருந்து நிறுத்தத்திலிருந்து நிலைய நுழைவாயிலுக்கு நடந்து செல்லும் தூரம்
(கோலாலம்பூர்; காஜாங்) | } |
| --- | --- | --- | --- | --- | --- |

## காட்சியகம்
**சுங்கை ஜெர்னே எம்ஆர்டி நிலையம் (13 சூலை 2022)**